HMS «Bellerophon» (1907)

HMS «Bellerophon» var et britisk slagskip.

Bellerophon-klassen var de første slagskipene som fulgte HMS «Dreadnought» og bygde på de samme prinsippene med noen små forbedringer. Blant de viktigste var et «torpedoskott», indre skott som løp langs hele lengden av skipet og gav bedre beskyttelse mot torpedotreff.

HMS «Bellerophon» hadde en hovedbestykning bestående av ti 12" kanoner plassert parvis i fem tårn, og en sekundærbestykning bestående av 16 4" kanoner. I tillegg hadde hun tre torpedorør, to i baugen og et akter. Aktre torpedorør ble fjernet i 1917. I 1918 hadde hun fått plattformer for å operere fly fra på «A»-tårnet og «Y»-tårnet. Flyplattformene ble brukt av et Sopwith Pup jagerfly og et Sopwith 1½ Strutter rekognoseringsfly.

HMS «Bellerophon» ble sjøsatt 27. juli 1907 og ble operativ i februar 1909. I august 1914 sluttet hun seg til den britiske «Grand Fleet» og 31. mai 1916 var hun i kamp under Jyllandsslaget. Hun ble overført til reserven i 1919 og tatt ut av tjeneste i 1920. Hun ble solgt for opphugging 8. november 1921.

 Kilder 


Kategori:Britiske slagskip
Kategori:Skip fra første verdenskrig
Kategori:Slaget ved Jylland
Kategori:Skip fra 1907
Kategori:1907 i Storbritannia
Kategori:Skip sluttseilt 1921
Kategori:Skip bygget i Storbritannia
Kategori:Artikler i sjøfart-prosjektet